OpenLLM-France/wikimedia huggingface dataset:
# Georg Friedrich Hildebrandt

Georg Friedrich Hildebrandt (5 de juny de 1764, Hannover, Regne de Hannover - 23 de mars de 1816, Erlangen, Ducat de Baviera) fou un farmacèutic, químic, i anatomista.

## Biografia

Hildebrandt obtingué el seu doctorat el 1783 a la Universitat de Göttingen amb Johann Friedrich Gmelin.

## Obra

Els camps de recerca de Hildebrandt foren l'estudi dels compostos de mercuri, i la naturalesa química de la calç viva, del nitrat d'amoni i de l'amoníac. També estudià la llum emesa per les descàrregues elèctriques a través de l'aire i l'ús d'òxid nítric investigat per determinar el contingut d'oxigen de l'aire. Desenvolupà un mètode per a separar la plata del coure. Escriví llibres de text de farmacologia i d'anatomia humana, i tractats sobre la verola, el somni i el sistema digestiu. Fou un dels primers a introduir les teories de Antoine Laurent Lavoisier als estats d'Alemanya.

## Referències

* 1 2 3 Hufbauer, Karl. The Formation of the German Chemical Community, 1720-1795. University of California Press, p. 214. ISBN 978-0-520-04415-9.
# Galium andrewsii

La Galium andrewsii és una espècie de plantes amb flor que pertany a la família de les rubiàcies. És endèmica de l'oest dels EUA, a Oregon i Califòrnia, on és coneguda com a Phlox-leaved Bedstraw. El nom llatí de l'espècie fou un homenatge al recol·lector estatunidenc Timothy L. Andrews (1819–1908), conservador de botànica de l'Acadèmia de les Ciències de Califòrnia en l'any 1855.

## Descripció

Té una tija que pot fer de 5 a 22 cm de llarg, amb fulles de 4,4 a 11 mm. agrupades de quatre en quatre. Els seus fruits són baies de 2-3 mm. de gruix. Creix entre els 20 i els 2.580 metres d'altitud.

## Referències

* ↑ Archive.org

## Enllaços externs

* Descripció (anglès)
* Fotografies
# Gestió de Serveis Sanitaris

Gestió de Serveis Sanitaris (GSS) es una empresa pública.Que forma part del Servei Català de la Salut. La majoria de les seves prestacions les realitza a la província de Lleida. Actualment presta els serveis de l'Hospital Universitari de Santa Maria i de l'Hospital Comarcal del Pallars entre altres prestacions.
Gestió de Serveis Sanitaris neix amb l'objectiu de gestionar i l'administra els serveis traspassats de la Diputació de Lleida a l'Administració de la Generalitat de Catalunya en matèria sanitària mitjançant el Decret 167/1992, de 20 de juliol. D'aquesta manera el sistema sanitari públic de Lleida es gestionava des del territori i no des de Barcelona. L'any 2006 es modifica els estatuts de l'entitat i això permet que Gestió de Serveis Sanitari pugui gestionar altres serveis sanitaris forra de la província de Lleida.

## Referències

* ↑ «Modificació Estatutària 2006».
# Gneu Lutaci Cercó

Gneu Lutaci Cercó (en llatí: Gneus Lutatius Cerco) va ser un polític romà. Formava part de la gens Lutàcia, i era de la família dels Cercó.
Va ser un dels cinc ambaixadors que Roma va enviar a Alexandria l'any 173 aC per entrevistar-se amb Perseu de Macedònia i amb Ptolemeu VI Filomètor. Era probablement descendent de Quint Lutaci Cercó.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 572.
# Gran Sinagoga de Hrodna

La Gran Sinagoga de Hrodna (en belarús: Вялікая харальная сінагога) està situada a Hrodna, Belarús, data del segle xvi, va ser construïda des de 1576 fins al 1580. Hrodna (en hebreu: גרודנה) és una ciutat de Belarús. Està situada a prop del riu Neman, prop de les fronteres amb Polònia i Lituània. L'antiga sinagoga de fusta del segle xvi es va cremar en un incendi a finals del segle xix, l'actual sinagoga data de l'any 1902. L'any 2012 es va restaurar l'interior del temple i la façana. La ciutat de Hrodna fou ocupada pels nazis durant la Segona Guerra Mundial, a l'interior del temple hi ha un museu de la Xoà.

## Referències

* ↑ www.jewishvirtuallibrary.org
# Gilabert III de Cruïlles

Gilabert III de Cruïlles i II de Calonge va ser senyor de Cruïlles i Calonge. Fill de Gastó de Cruïlles (primer senyor de Calonge) i casat amb Beatriu de Bestracà.
Segons les cròniques, en la conquesta de Mallorca va ser un dels primers a desembarcar i es va distingir en els combats per la possessió de l'illa, juntament amb els 30 cavallers (i els seus servidors) que ell va aportar. També va formar part en la presa de València i es va incorporar a la Cort de Jaume I.
Van tenir una filla i dos fills. La filla, Mencia, va ser monja de Sant Daniel de Girona i va morir el 1293. Els fills van ser Jofre o Gaufred, senyor de Calonge que es va casar amb Maria Ferrando, i Gilabert IV el Gran, mort el 1295 o el 1304 i senyor de les baronies de Cruïlles, Calonge i Cinclaus, que es casà amb Guillerma de Peratallada senyora de les baronies de Peratallada i de Begur.

## Vegeu també

* Castell de Calonge

## Referències

* 1 2 «Cruïlles». Enciclopèdia Catalana, 30-05-2019. [Consulta: 30 maig 2019].
* ↑ Caner, Pere i Vilar, Lluís, Castells i cases fortificades de Calonge. Castells i cases fortificades de Calonge. Girona: Institut d'Estudis Gironins, 1976, p. 43.

## Enllaços externs

* Castell de Calonge a Castells Catalans
* Castell de Calonge a Catalunya Medieval
# Glòria Llobet i Torres

Glòria Llobet i Torres (Barcelona, 30 de juliol de 1992) és una jurista i política catalana, des del 2019 és regidora a l'Ajuntament de Sabadell pel grup municipal Esquerra Republicana de Catalunya.
Es va llicenciar en dret a la Universitat de Barcelona, després cursà el màster en exercici d'advocacia a la Universitat Oberta de Catalunya. Fou portaveu local de l'anteriorment anomenada JERC a Sabadell. Des del 2017 treballa com a assessora jurídica d'ERC. Des del 2011 milita activament a Jovent Republicà. Al 2019 va concórrer a les eleccions municipals de Sabadell com a candidata de Jovent Republicà i com a número 4 d'ERC de Sabadell. També exercí com a presidenta del Consell Nacional de Jovent Republicà. Entre la seva feina a l'Ajuntament destacà una moció aprovada pel ple per demanar una reforma de l'skatepark de Sabadell la qual va fer en conjunt amb la plataforma Skatepark Sabadell.

## Referències

* ↑ «La sabadellenca Glòria Llobet, secretària d’acta del 28è Congrés Nacional d’ERC», 21-12-2019. [Consulta: 13 febrer 2024].
* ↑ «CV Glòria Llobet». [Consulta: 27 setembre 2020].
* ↑ «Les joventuts d'ERC renoven l'executiva i trien Laia Girós candidata a les municipals de maig 2015». ISabadell.cat, 23-09-2014. [Consulta: 27 setembre 2020].
* ↑ «Cares noves a la llista d'Esquerra Republicana per a les municipals de Sabadell». ISabadell.cat, 29-03-2019. [Consulta: 27 setembre 2020].
* ↑ «ERC Sabadell incorpora novetats en una llista que tanca Gabriel Rufián». NacióSabadell. [Consulta: 27 setembre 2020].
* ↑ «Joventuts d'Esquerra Republicana». JoventRepublicà.cat. [Consulta: 27 setembre 2020].
* ↑ «Esquerra Republicana proposa en una moció la construcció d'un nou ‘skatepark’ per a diverses disciplines al parc Catalunya». SabadellRepublicana.cat, 30-10-2019. [Consulta: 27 setembre 2020].
# Gentil Ferreira Viana

Gentil Ferreira Viana (Luanda, novembre de 1935 – 23 de febrer de 2008) fou un polític d'Angola, fill de Gervásio Viana, un dels fundadors de la Lliga Nacional Africana. En 1954 va anar a estudiar a Portugal, on hi va conèixer Amílcar Cabral, Agostinho Neto i Lúcio Lara. En 1961 va fundar, amb altres líders independentistes, el Moviment Popular per a l'Alliberament d'Angola (MPLA). En 1974 ell i Joaquim Pinto de Andrade es van escindir del MPLA i van fundar Revolta Activa; els dos homes van morir el mateix dia en 2008.

## Referències

* ↑ Registo de Memorias: Gentil Viana Arxivat 2017-06-03 a Wayback Machine. a portaldeangola.com
* ↑ Irving Kaplan and Allison Butler Herrick. Angola, a Country Study, 1979. Page 126.
* ↑ Angola: "Históricos" do MPLA Joaquim Pinto Andrade e Gentil Viana morrem no mesmo dia Arxivat 2017-06-02 a Wayback Machine., 23 de febrer de 2008
# Nowa Reggae

El Nowa Reggae és un festival de música jamaicana que té lloc cada any a la localitat de Vilanova i la Geltrú, Catalunya. El festival, fruit de l'esforç del col·lectiu de voluntaris, tradicionalment se celebra a principi de juliol durant aquest un cap de setmana.A més Nowa Reggae també és el nom del col·lectiu i que treballa mitjançant el voluntariat, traient any rere any un festival únic sense ànim de lucre on l'únic objectiu és apropar la cultura jamaicana i el reggae a la localitat costanera del Garraf.
Fent la primera edició l'any 2005, han portat grans artistes del reggae com Lee "Scratch" Perry, Derrick Morgan, Alborosie o Earl Sixteen. D'aquesta manera, sent una cita imprescindible pels amants de la cultura jamaicana i el Reggae en el nostre territori.
Des d'un inici el Nowa Reggae se celebrava al Molí de Mar, fent d'aquest un lloc emblemàtic pel festival. Arran d'una sentència de l'any 2016 dictada pel Tribunal Superior de Justícia de Catalunya, es va obligar a marxar del recinte al festival a causa de les queixes d'un veí el qual al·legava que no podia dormir per culpa del soroll del festival. Aquesta sentència també va afectar la resta de festivals de la ciutat i a tots els actes culturals per culpa de reglaments molt més estrictes respecte al soroll i el descans de les veïnes per part de l'Ajuntament de Vilanova i la Geltrú. A partir d'aquest moment el teixit associatiu de la ciutat es va organitzar i sota el paraigua de la Coordinadora d'Entitats Juvenils i Culturals es va iniciar una campanya anomenada 'No Fem Soroll, Fem Cultura' aplegant més de 1.500 persones per denunciar la sentència del Tribunal Superior de Justícia de Catalunya.

## Referéncies

* 1 2 «Nowa Reggae». Vilanova Turisme, 2021. [Consulta: 2021].
* ↑ Cervantes, Xavier. «Quan Vilanova i la Geltrú és Jamaica». Ara, 13-07-2017. [Consulta: 23 juliol 2021].
* ↑ «Deu propostes de festivals musicals per aquest estiu». Públic, 08-06-2019. [Consulta: 23 juliol 2021].
* ↑ Cervantes, Xavier. «Quan Vilanova i la Geltrú és Jamaica», 13-07-2017. [Consulta: 23 juliol 2021].
* ↑ Acn. «"No fem soroll, fem cultura"», 16-04-2016. [Consulta: 23 juliol 2021].
# Mirdasi

Els mirdasi, a vegades mirdesi, foren una tribu kurda, els caps de la qual pretenien ser descendents dels abbàssides. El seu ancestre era un religiós vingut de Hakkâri (ciutat) del que els mirdasi van esdevenir els adeptes. La tribu deia ser d'origen àrab i emparentada als Banu Kilab de la regió d'Alep, que es va establir a Agil vers el 1020 després d'un conflicte amb els fatimites. Estaven dividits en tres branques: Buldukani (a Agil), que van tenir bones relacions amb els aq qoyunlu però els safàvides d'Ismail I van ocupar els seus dominis; branca de Palu, Baghin i Kharput; i branca de Bardandj (després a Djarmuk)

## Referències

* ↑ Enciclopèdia de l'Islam, V 462
# Lucila Toledo Moreno

Lucila Toledo Moreno (Villar del Olmo, 30 de setembre de 1950) és una política i empresària espanyola del Partit Popular (PP), longeva alcaldessa de Villar de l'Olmo.
El 1986 es va convertir en alcaldessa del seu municipi, renovant la vara d'alcalde per més de tres dècades. Candidata al número 91 de la llista del PP per a les eleccions a l'Assemblea de Madrid de 2011, es va convertir en diputada d' l'Assemblea de Madrid (ix legislatura) el 15 de juliol de 2014, substituint la baixa per renúncia de Carmen Pérez-Llorca. L'1 d'octubre de 2015 va tornar al càrrec de diputada a l'Assemblea de Madrid, cobrint la vacant d'Eva Tormo a la desena legislatura del parlament regional.

## Referències

* ↑ «Ilma. Sra. D.ª Lucila Toledo Moreno». Assemblea de Madrid. Arxivat de l'original el 2019-03-06. [Consulta: 5 març 2019].
* ↑ «El PP de Madrid presenta a sus 41 candidatos a alcaldes del Este de la región». La Vanguardia [Consulta: 5 març 2019].
* ↑ «Lucila Toledo Moreno jura su cargo como diputada en la Asamblea de Madrid». La Vanguardia, 15-07-2014 [Consulta: 5 març 2019].
* ↑ «Lucila Toledo jura su cargo como diputada regional del PP». La Vanguardia, 01-10-2015 [Consulta: 5 març 2019].
# Llop solitari

Els llops solitaris són individus terroristes que no pertanyen ni tenen el suport d'una organització terrorista.

## Definició

El supremacista blanc Alex Curtis popularitzà el terme i l'activitat entre els seus companys d'ideologia durant la dècada de 1990. Així, animava a actuar en solitari perquè no s'incriminara als altres.

## Història

Durant la història del terrorisme aquesta manera de planificar i exercir el terrorisme ha tingut lloc.
Així els primers casos es localitzen a la fi del segle xix i principis del segle XX per part de terroristes anarquistes. Mentre que s'ha produït un reviscolament des de la dècada del 1990.

### Estats Units d'Amèrica

Durant la dècada del 1990 hi hagué una important onada de terrorisme supremacista blanc, impulsat per la teoria d'Alex Curtis, el qual creà i popularitzà el terme de llop solitari.

### Europa

Un informe de la Royal United Services Institute trobà que el terrorisme de l'extrema dreta a Europa baix la forma organitzativa de llops solitaris va causar 94 morts i 260 ferits entre els anys 2000 i 2014, mentre que els atacs de llop solitaris gihadistes han mort 16 persones i n'han ferit 65. La difusió pels mitjans de comunicació (i per tant de l'atenció del públic) del terrorisme islamista és exagerat en relació a la realitat de les dades.

## Referències

* 1 2 Jordán, 2011, p. 1.
* 1 2 «Alex Curtis». Extremism in America. Anti-Defamation League. Arxivat de l'original el 4 d’agost 2010. [Consulta: 8 novembre 2018].
* ↑ Jordán, 2001, p. 1.
* 1 2 Lavile, Sandra «Rightwing 'lone wolves' kill more than Islamic terrorists acting alone, says report». The Guardian, 22-06-2016 [Consulta: 8 novembre 2018].
* ↑ Ellis, 2016, p. vii.

## Bibliografia

* Jordán, Javier «Anders Behring Breivik: algunas consideraciones sobre la figura del ‘lobo solitario’ terrorista». Grupo de Estudios sobre Política y Seguridad Internacional, 7, 2011. ISSN: 2340-8421.
* Ellis, Clare et al. Lone-Actor Terrorism: Final Report. Royal United Services Institute, 2016.
# Helíocles II

Helíocles II el Just (grec antic: Ἡλιοκλῆς ὁ Δίκαιος) fou un rei indogrec emparentat amb el rei de Bactriana Helíocles I. Osmund Bopearachchi i R. C. Senior coincideixen que va governar vers 95–80 aC.
Helíocles II va tenir una sèrie de guerres amb Estrató I a Gandhara i Panjab; els dos comparteixen diversos senyals de fàbriques de monedes i Helíocles II va regravar algunes de les monedes d'Estrató I. En aquest període alguns reis combatien per l'hegemonia als territoris grecs de l'Índia i alguns van tenir el suport de caps sakes com Maues.

## Genealogia

Helíocles II tenia a la cara del darrere de les seves monedes a Zeus, que fou una deïtat comuna dels darrers reis indogrecs. J. Jakobson pensa que Helíocles fou el fill del rei Antialcides Nicèfor (que emprava també un Zeus assegut) i potser net d'Helíocles I. També suggereix que fou el germà gran del rei Arquebi Nicèfor que hauria succeït a Helíocles II a Gandhara (potser després de la seva mort de malaltia, ja que Helíocles II apareix amb aspecte malalt a les seves darrers representacions). Arquebi va utilitzar el mateix revers de monedes i va combinar els epítets d'Helíocles II i d'Antialcides; a més la mateixa representació a les monedes era similar, amb els nassos en ganxo i expressió ferotge. R. C. Senior, en canvi, suggereix una connexió amb Demetri III, que va utilitzar un revers similar amb Zeus.

## Monedes

Helíocles II va emetre monedes índies de plata amb la seva imatge amb diadema, casc, i llança i al darrere Zeus; i monedes de bronze on apareix amb barba i diadema (Helíocles o Zeus) i al revers un elefant. Un bon nombre de monedes pòstumes d'Helíocles I es van trobar a Bactriana; possiblement alguna d'aquestes foren encunyades per Helíocles II, ja que els monogrames no són similars.
L'existència de nombroses reutilitzacions ajuden a situar el regne d'Helíocles II en relació amb altres reis indogrecs. Helíocles II va reutilitzar monedes d'Agatoclea, Estrató I i Hermeu. I monedes d'Helíocles II foren reutilitzades per Amintes. Això situaria el seu regnat vers 95-85 aC, de manera contemporània a Amintes i Hermeu

## Notes

* ↑ Jakobsson, J. Relations between the Indo-Greek kings after Menander I, part 2, Journal of the Oriental Numismatic Society 193, 2007
* ↑ Bopearachchi, "De l'Indus à l'Oxus", pàg. 129

## Referències

* Tarn, William Woodthorpe. The Greeks in Bactria and India. Chicago: Ares, 1984. ISBN 0-89005-524-6.
* Narain, A.K.. The Coin types of the Indo-Greek Kings 256-54 BCE.
* Bopearachchi, Osmund. De l'Indus à l'Oxus, Archéologie de l'Asie Centrale (en francès). Lattes: Association imago-musée de Lattes, 2003. ISBN 2-9516679-2-2.
# Plouézec

Plouézec (en bretó Ploueg-ar-Mor) és un municipi francès, situat a la regió de Bretanya, al departament de Costes del Nord. L'any 1999 tenia 3.181 habitants. El 14 de novembre de 2008 el seu ajuntament va votar adherir-se a la carta Ya d'ar brezhoneg.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 3.319 | 3.481 | 3.399 | 3.124 | 3.089 | 3.181 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 1995-2008 | Raymond Charlès | |
| 2008- | Jacques Mangold | |

## Personatges il·lustres

* Armans Ar C'halvez, sacerdot i activista bretó.
# Neoperla bicornua

Neoperla bicornua és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Referències

* ↑ Needham, 1905. Proc.Biol.Soc.Wash. 18:108.
* ↑ uBio (anglès)
* ↑ Wu, C.F., 1973. Acta ent. sin. 16(2):109 (118).
* ↑ Catalogue of Life (anglès)
* ↑ Plecoptera Species File (Version 1.1/4.0) (anglès)

## Enllaços externs

* Encyclopedia of Life (anglès)
# Mýrdalssandur

Mýrdalssandur (en islandès ['mirˌtals'sanˌtʏr]) és un sandur situat a la costa sud d'Islàndia.

## Localització i descripció

El sandur es troba entre els rius Kúðafljót a l'est i el Múlakvísl a l'oest. Tots dos rius porten aigua de la glacera Mýrdalsjökull fins al mar.
Mýrdalssandur té una costa 35km de costa, inclòs Kötlutangi, el punt més meridional de l'illa d'Islàndia.
La Ruta 1 (o Ruta Anell) creua la plana al llarg d'uns 25km.

## Desenvolupament

El sandur va ser formada a partir de diversos jökulhlaups de la glacera Mýrdalsjökull. L'últim d'ells de mida significativa va ser degut a una erupció explosiva del volcà Katla sota la glacera l'any 1918, el volum d'aigua del pic del jökulhlaup era d'entre 200,000 i 300,000 m³/s.

## Historial d'assentaments

Al sud de la carretera s'alça Hjörleifshöfði fins a una alçada de 231m. La muntanya duu el nom de Hjörleifur Hródmarsson. Va ser el primer el primer colon que va arribar a Islàndia, juntament amb Ingólfr Arnarson.
A l'edat mitjana, hi va haver un llac de pescadors anomenat Kerlingarfjörðer a la llera del riu Múlakvísl. Probablement no era un fiord, sinó més aviat una extensió de la llera del riu. El nom (en islandès kerling significa "dona vella") va venir, segons el llibre de registre de les terres, d'una dona vella que va caure a l'aigua d'una de les naus dels colons i l'aigua se la va endur. Al voltant de l'any 1000, sembla que hi va haver moltes granges a Mýrdalssandur. Les fonts mencionen fins a quatre parròquies a Álftaver. Aquestes granges van ser, tanmateix, abandonades fins al segle XV, a causa de les erupcions volcàniques del Katla, les conseqüents esllevissades de les glaceres i la caiguda de cendra. A data de principis de segle XXI, algunes d'aquestes granges encara existeixen a Álftaver.

## Monestir de Þykkvabær

L'any 1168 es va fundar un monestir de l'Orde de Sant Agustí a Þykkvabær í Veri, Mýrdalssandur. Posteriorment, el monestir es va passar a dirÞykkvabæjarklaustur i el primer abad va ser Sant Thorlak, que després va ser bisbe de Skálholt i alguns dels seus successors van ser o bé bisbes allà o a Hólar.
L'any 1550, amb la reforma protestant, el rei Cristià III de Dinamarca es va fer amb el monestir i totes les seves possessions. Es va dissoldre el monestir, però l'edifici va seguir existint durant molt temps com una granja rica fins que va ser abandonada finalment l'any 1945.

## En la cultura popular

La zona va ser usada com a localització de rodatge de l'esqueix de Star Wars de 2016 Rogue One: A Star Wars Story, representant el planeta Lah'mu en les primeres escenes de la pel·lícula.

## Vegeu també

* Llista de volcans d'Islàndia

## Referències

* ↑ W. Schutzbach: Katla. Sögu Kötluelda. Reykjavík 2005, p. 19
* ↑ Schutzbach, ibid., p. 20ff.
* ↑ Schutzbach, ibid., p. 25ff.
* ↑ «5 'Rogue One' Filming Locations You Can Visit On Vacation». Movie Pilot, 12-12-2016. Arxivat de l'original el 20 de desembre 2016. [Consulta: 18 desembre 2016].
# Mýto pod Ďumbierom

Mýto pod Ďumbierom és un poble i municipi d'Eslovàquia. Es troba a la regió de Banská Bystrica.

## Història

La primera menció escrita de la vila es remunta al 1260.
# Mýtna

Mýtna és un poble i municipi d'Eslovàquia. Es troba a la regió de Banská Bystrica. La primera menció escrita de la vila es remunta al 1393.

## Referències

* ↑ «Banskobystrický kraj (Slovakia): Districts, Towns and Municipalities - Population Statistics, Charts and Map». [Consulta: 6 gener 2022].
* ↑ «HISTÓRIA OBCE Mýtna». [Consulta: 6 gener 2022].
# NGC 1360

NGC 1360 és una nebulosa planetària situada a la Constel·lació de Fornax. Fou identificada com una nebulosa planetària a causa de la seva forta emissió de radiació en les bandes d'oxigen. Es creu que la matèria vermella de la nebulosa fou expulsada de l'estrella original prèviament al seu final col·lapse. És lleugerament més dèbil que IC 2003.

## Referències

* ↑ «The central star of NGC 1360: a spectroscopic binary within a planetary nebula» (en anglès). Monthly Notices of the Royal Astronomical Society, 1977, pàg. 409–414. DOI: 10.1093/MNRAS/178.3.409.
* 1 2 3 4 5 6 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.
* ↑ Ulrich Bastian «catàleg Tycho-2». Astronomy and Astrophysics, 01-03-2000, pàg. L27-L30.
* ↑ Ralf-Dieter Scholz «Astrophysical supplements to the ASCC-2.5: Ia. Radial velocities of ∼55000 stars and mean radial velocities of 516 Galactic open clusters and associations». Astronomische Nachrichten, 9, 01-11-2007, pàg. 889-896. DOI: 10.1002/ASNA.200710776.

## Enllaços externs

* NGC 1360
# Neochromis gigas

Neochromis gigas és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 14,2 cm de longitud total.

## Distribució geogràfica

Es troba a Àfrica: llac Victòria.

## Referències

* 1 2 FishBase (anglès)

## Bibliografia

* Axelrod, H. R., 1993. The most complete colored lexicon of cichlids. T.F.H. Publications, Neptune City (Estats Units).
* Goldstein, R.J.: Cichlids of the world.T.F.H. Publications Inc. Neptune City, Nova Jersey, Estats Units. Any 1988.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Ribbink, A. 1991. Distribution and Ecology of the Cichlids of the African Great Lakes. Pp. 36-59 a M. Keenleyside, ed. Cichlid Fishes: Behavior, Ecology and Evolution. Londres, Gran Bretanya: Chapman and Hall.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Neporadza (Trenčín)

* No s'ha de confondre amb Neporadza (Banská Bystrica).
Neporadza és un poble i municipi d'Eslovàquia que es troba a la regió de Trenčín.

## Història

La primera menció escrita de la vila es remunta al 1289.